cyanic-selkie/wikianc huggingface dataset:
ผึ้งจดหมาย
ตัวละครหลัก
นิช เด็กหญิงผู้มีสายเลือดมาก้า สิ่งมีชีวิตศักดิ์สิทธ์แห่งแดนเหนือ มีเส้นผมเป็นดาบสีทองอันคมกริบที่ฟาดฟันได้แม้กระทั่งเกราะของไกจู เธอพบแลคครั้งแรก ตอนที่แลคกำลังเดินทางไป สัมภาษณ์เป็นผึ้งจดหมาย และเห็นจ่าหน้าจดหมายติดตัวนิชด้วย แลคจึงตัดสินใจช่วยส่งนิชไปให้ถึงปลายทาง ในฐานะ "จดหมายที่ยังไม่สมบูรณ์ " ซึ่งแลคเชื่อว่าเป็นบ้านใหม่สำหรับนิช แต่กลับกลายเป็นร้านจัดแสดงของแปลกประหลาด และนิชถูกปฏิบัติอย่างกับทาส แลคจึงช่วยเธอออกมาหลังจากนั้น นิชจึงตัดสินใจติดตามแลคไปในฐานะ ดิงโก้ นับแต่นั้นมา
สเต็ก สิ่งมีชีวิตประหลาดที่ถูก นิช กับแลค พาหนีออกมาจากร้านจัดแสดงของแปลกถูกนิชตั้งชื่อว่า "สเต๊ก" นิชบอกว่าเป็นสเบียงฉุกเฉิน ปัจจุบันเสต็กพยายามทำตัวให้มีประโยชน์ที่สุดเท่าที่จะทำได้ เช่นหาตำแหน่งจุดอ่อน เพื่อไม่ให้ถูกนิชจับไปทำเป็นอาหารกิน
กอซ สุเอด กอซ เป็นผึ้งจดหมายที่พบกับแลค ตอนที่ยังเป็นจดหมายอยู่ และเมื่อได้เดินทาง (นำไปส่ง)กอชได้ช่วยเหลือแลคจากไกจู และเล่าถึงความสำคัญของผึ้งจดหมาย จึงเกิดเป็นมิตรภาพขึ้นมา แลคจึงเห็นกอซเป็นแบบอย่าง และพยายามเดินตามเส้นทางของกอซ กอชนั้นพยายามทำงานเป็นผึ้งจดหมายอย่างหนัก เพื่อที่จะเป็นเฮดบี(หัวหน้าผึ้งจดหมาย) และพาน้องสาวของเขาไปรักษา และอยู่ด้วยกันในอาคัตสึกิอย่างมีความสุขหลังจากส่งแลคถึงผู้รับแล้ว กอชได้สัญญากับแลคว่าจะคอยสืบหาแม่ของแลคให้ ทว่าต่อมา กอซ สุเอดกลับหายตัวไปอย่างไร้ร่องรอย
นัวร์ มารอเดอร์(ผู้แย่งชิง)ขององค์กร รีเวิร์ส มีหน้าที่แย่งชิงจดหมายตามที่ได้รับคำสั่ง แต่ที่จริงแล้ว นัวร์ก็คืออีกบุคลิกของกอชที่กำเนิดขึ้นมาตอนที่กอชเสียความทรงจำไปและถูกรีเวิร์สปั่นหัวจึงเปลี่ยนชื่อเป็นนัวร์และร่วมมือกับรีเวิร์ส แต่หลังจากนั้นก็ถูกแลคใช้"กระสุนจดหมาย"ยิงใส่ ทำให้ความทรงจำด้านที่แลครู้จักกลับมา แต่ว่า นัวร์ยังคงรักษาตัวตนเอาไว้ได้และปลอมตัวเป็นกอชจากการอ่านจดหมายที่แล็กยิงใส่ แต่เพราะนัวร์ไปช่วยแล็กจากการที่ถูกแมลงเกราะอีบูลูมโจมตี ทำให้แล็กได้เห็นหัวใจของกอชจึงได้รู้ว่าเป็นนัวร์ หลังจากที่แล็กไปถามนัวร์เกี่ยวกับเรื่องนี้ นัวร์ก็บอกว่าตัวเขาอยากจะเป็นกอชแล้วก็เปิดเผยว่าก่อนที่จะมาทำงานกับรีเวิร์ส กอชกลัวดวงอาทิตย์ประดิษฐ์แล้วก็หายตัวไป
โรด้า(สุนัข) ดิงโก้ของ กอช สุเอด ซึ่งเป็นสุนัขสีขาวเพศเมียที่เชื่องและสามารถล่าสัตว์ได้เก่งมาก
โรด้า(มนุษย์) ดิงโก้ของนัวร์ เป็นผู้ที่ไม่สามารถเป็นภูติได้ที่พบกอชและนำมารักษา ในตอนนั้นเธอยังไม่มีชื่อและคอยดูแลและสอนกอชในเรื่องต่างๆ เมื่อกอชกลายเป็นนัวร์เธอก็กลายเป็นดิงโก้ของกอชรวมถึงชื่อ"โรด้า"กอชก็เป็นคนตั้งให้ โรด้าดูเหมือนจะชอบนัวร์อยู่เล็กน้อย ในเล่มที่8เธอได้บอกกับแล็กว่าเธอถือกำเนิดมาจากการรวมร่างสิ่งมีชีวิตหลายชนิดรวมถึงโรด้าที่เป็นสุนัขด้วย
ซิลเวต สุเอด น้องสาวของ กอซ สุเอด อายุ 12 แม้ว่าขาจะพิการตั้งแต่กำเนิด ไม่สามารถเดินได้และพี่ชาย (กอซ) ยังหายสาบสูญไป ต้องอยู่เพียงลำพังแต่เธอก็ไม่ย่อท้อ เป็นช่างเย็บตุ๊กตาที่ขาดความสามารถด้านอาหารอย่างสิ้นเชิง ในตอนที่พบกับแล็กได้มอบปืนสำหรับยิงกระสุนจิตของกอช หลังจากอชได้หายสาบสูญ ซิลเวตได้คอยดูแลแลคกับนิช และสเต็กโดยแลคได้สัญญาว่าจะค้นหาพี่ชายของเธอให้เจอให้ได้ เธอเกิดในวันที่ 311เช่นเดียวกับแลค
ซาชี่ บีเด็ก อายุ 14ปี ที่ร่วมก๊วนกับแลคอย่างห่าง ๆ ชอบการจัดการกับแมลงเกราะมากกว่าส่งจดหมายเนื่องจากมีความหลังฝังใจที่พ่อแม่ถูกแมลงเกราะทำร้าย แต่ก็เป็นบีที่มีความสามารถสูง
วาซิโอลก้า(วาซูก้า) ดิ้งโก้ของซาชี่ เป็นเสือดำขนาดใหญ่
คอร์เนอร์ คลัฟฟ์ บีอ้วน อายุ 13ปี เป็นนักกินตัวยง เป็นบีที่คอยดูแลแลคมาตลอดตั้งแต่ยูซารี่คอยไปรับไปส่งแลคและร่วมผจญภัยในเหตุการณ์สำคัญ ๆ ด้วยเสมอ
กัส ดิงโก้ของคอนเนอร์ เป็นสุนัขที่มีความสามารถขุดหินได้อย่างง่ายดาย เพื่อให้คอนเนอร์ติดตั้งระเบิดจิตได้
จิ๊กกี้ เพพเพอร์ ผึ้งจดหมายสำหรับงานพัสดุด่วน อาศัยอยู่ชานเมืองยูซารี่มาก่อน โดยที่จิ๊กกี้นั้นเป็นแบบอย่างให้แก่เหล่าเด็กสลัมที่ต้องพยายามมีชีวิตรอด ในเมืองแห่งราตรี มีดิงโก้คู่ใจเป็นนกเหยี่ยวชื่อแฮรี่คอยนำทาง
อาเรีย ลิงก์ รองประธาน แห่งบีไฮว์ฟเป็น เพื่อนสนิท กับกอซ สุเอดปัจจุบันดูแลแลคห่าง ๆ โดยมีไวโอลินที่ใช้พลังอำพัน ซึ่งมีพลังในการเยียวยาอาการเหนื่อยล้าจากการสูญเสียจิตใจของผู้คนได้
ลาร์โก้ ลอยด์ ประธานแห่งบีไฮว์ฟ ซึ่งเคยเป็นบีมาก่อน ลอยด์มีความสนใจในความสามารถพิเศษของแลคและนิชเป็นอย่างมาก ปัจจุบันถูกไล่ออกและหันไปร่วมมือกับรีเวิร์ส นามสกุลที่ลอยด์ใช้เป็นนามสกุลของแม่ นามสกุลจริงๆของเขาคือ"บาลลอร์"และลอยด์ก็อับอายกับนามสกุลนี้มากรวมถึงสิ่งที่บาลลอร์พ่อของเขาทำ ลอยด์มีความปรารถนาที่จะแก้แค้นรุนแรงกว่าที่ลอเรนซ์และยังมีวิธีแก้แค้นที่โหดเหี้ยมกว่าด้วย มีใครบางคนในรัฐบาลที่รู้เรื่องนี้ดีจึงได้ให้ตำแหน่งประธานบีไฮฟ์กับเขาและคอยจับตาดู แต่เมื่อลอยด์ถูกไล่ออกเขาจึงได้ดำเนินแผนการของเขาอีกครั้ง ในมังงะตอนที่51ลอยด์ได้เผยตัวตนว่าเป็น"ต้นแบบ"ของ"ผู้ที่ไม่สามารถเป็นภูติได้"ทั้งหมด เพราะความสามารถในการยิงกระสุนจิตได้ตั้งแต่อายุน้อยจึงถูกจับไปทดลองโดยรวมร่างกับ"ต้นแบบอีกตัวหนึ่ง"นั่นคือแม่ของเขาเองที่ถูกรวมร่างกับต้นไม้ไปแล้วโดยที่อวัยวะภายในทั้งหมดของเขาเป็นของแม่เขาทั้งสิ้น นอกจากนี้ลอยด์ยังรู้ความลับบางอย่างของรัฐบาลที่ยังไม่เปิดเผยออกมา รวมถึงการที่เขามีความทรงจำในอาคัตสึกิอย่างสมบูรณ์ผิดกับ"ผู้ที่ไม่สามารถเป็นภูติได้"คนอื่นที่ถูกลบความทรงจำไปในการทดลอง
ตัวละครอื่นๆ
แอน ซีอิ้ง คุณแม่ของแลค ซึ่งหายตัวตั้งแต่แลคยังเป็นเด็ก ตอนเด็กๆ แลคจำได้ว่ามีกลุ่มคนท่าทางน่ากลัวพาแม่ของแลคไป หลังจากนั้นแลคจึงกลายเป็นจดหมายที่กอชส่ง
ดอคเตอร์ ธันเดอร์แลนด์ เป็นเฮดดอกเตอร์ของ"ศูนย์วิจัยโลกแห่งแอมเบอร์กราวนด์"มีหน้าที่เพียงแค่สรุปเนื้อเรื่องในฉบับรวมเล่มเท่านั้น และยังไม่มีบทบาทในเนื้อเรื่องหลักเลย(ซึ่งเขาแค้นฝังใจกับเรื่งนี้มากและประกาศว่าจะหนีไปออกโรงในเรื่องเอ็กซ์โซซิสท์สีครามที่ตีพิมพ์อยู่ในนิตยสารฉบับเดียวกันเลยทีเดียว) ดร.ธันเดอร์แลนด์ถูกกล่าวถึงในเนื้อเรื่องหลักเพียงครั้งเดียวในฐานะเฮดดอกเตอร์ของ"ศูนย์วิจัยโลกแห่งแอมเบอร์กราวนด์"และถูกซาชี่เรียกว่า"พ่อลูกโรคจิต"คู่กับดร.ธันเดอร์แลนด์ จูเนียร์เท่านั้น
อาณาเขตดินแดนในแอมเบอร์กราวน์
อาคาสึกิ เมืองหลวงของแอมเบอร์กราวด์ หากไม่มีใบอนุญาตผ่านเข้าสู่เมืองหลวงก็จะไม่สามารถเข้าไปได้ แม้แต่ครอบครัว  หากไม่มีใบอนุญาตก็ไม่สามารถเข้าสู่เมืองได้เช่นกัน  เป็นเมืองที่ชนชั้นระดับสูงเท่านั้นที่อาศัยอยู่
ยูซาริ พื้นที่ชนชั้นระดับกลางอาศัยอยู่ ศูนย์กลางของผึ้งจดหมายก็อยู่ที่เขตนี้
โยดากะ เป็นที่อาศัยของชนชั้นล่าง และกรรมกร
ไอเทมของ BEE และคำศัพท์ต่างๆ ในเรื่อง ผึ้งจดหมาย
อำพันภูต แหล่งพลังงาน "อำพันภูต" นั้น หลับใหลอยู่ภายในผืนดินมาตั้งแต่ครั้งอดีตกาลและคอยค้ำจุนโลกมาตลอดในเขต "โยดากะ" ซึ่งมีแสงสว่างน้อยนั้น ก็ได้ "อำพันภูติ" เหล่านี้คอยให้พลังความร้อน  ทำให้สิ่งมีชีวิตและพืชพันธ์ต่างๆ  สามารถมีชีวิตอยู่ได้
กระสุนจิต ปืนกระสุนจิต เนื่งจากต้องรับหน้าที่อันตรายในการต่อสู้กับแมลงเกราะ เหล่าผึ้งจดหมายจึงต้องมีอาวุธและอุปกรณ์ต่างๆที่ใช้พลังงาน "จิตใจ" ติดตัวเอาไว้เสมอ  "กระสุนจิต" คือกระสุนเปล่าที่ถูกบรรจุขึ้นมาด้วยเศษเสี้ยวของจิตใจ ของบีคนๆ นั้น  ส่วนปืนกระสุนจิตนั้นก็จะติดตั้งอำพันภูตเอาไว้  เพื่อปลดปล่อยพลังงานที่อยู่ภายในกระสุนจิตออกไปอีกทีซึ่งในตอนแรก กอชได้โชว์ปลอกกระสุนปืนเปล่าของเขาให้แลคดู ซึ่งจริงๆ แล้วนั้นว่างเปล่า เพราะกระสุนมีไว้เพื่อบรรจุเศษเสี้ยวหัวใจของบีนั่นเอง
บีไฮว์ฟ(รังผึ้ง) เป็นสำนักงานใหญ่ของผึ้งจดหมาย ตั้งอยู่ในเขตยูซาริ
ดิงโก้ แปลว่า คู่หู ซึ่งจะเดินทางร่วมไปกับผึ้งจดหมาย ดิงโก้นั้นสามารถจะเป็นได้ทั้งสัตว์ที่ถูกผึกมา หรือมนุษย์ที่จ้างมาก็ได้
แมลงภูติ หรือ แมลงอำพัน แมลงที่สูญพันธุ์ในอดีตกาล ปัจจุบันได้กลายพันธ์เป็นแมลงเกราะ หรือถูกผนึกไว้ในอำพัน
ผึ้งจดหมาย บุคคลส่งของ ที่ได้รับมอบหมายให้ส่งข้อความ หรือจดหมายที่มี "จิตใจ" หรือก็คือความปรารถนาดีภายในจดหมาย ของผู้เขียนถึงผู้ส่ง แม้จะมีภัยอันตรายจากไกจู พวกเขาจะไม่ยอมแพ้
แมลงเกราะ
สิ่งมีชีวิตอันตรายที่อาศัยอยู่ในแอมเบอร์กราวด์ มีลักษณะแตกต่างกันไปตามชนิดของมัน โดยแมลงเกราะจะคอยกิน"จิตใจ"ของมนุษย์แทนที่จิตใจที่เสียไปของตน มีหลายชนิด โดยแต่ละชนิดจะมีจุดอ่อนคนละที่ ซึ่งต้องยิงกระสุนจิตเข้าไปตรงจุดอ่อนนั้น จึงจะจัดการกับแมลงเกราะได้ โดยชนิดของแมลงเกราะที่ปรากฏในเรื่องมีดังนี้
ฟอร์โรเซส มีลักษณะเหมือนตักแตนตำข้าว ปรากฏตัวในตอนที่สอง
จินโร ปรากฏตัวในตอนที่9 มีลักษณะคล้ายมด
เรด ปรากฏตัวในตอนที่10 มีลักษณะคล้ายเต่าทอง
แอบซัน ปรากฏตัวในตอนพิเศษ"ผึ้งจดหมายกับดิงโก้"มีลักษณะเหมือนด้วงกว่าง
ดิวเบล มีลักษณะเหมือนหมัด กระโดดได้สูง ปรากฏตัวในตอนที่11
ซีเดิ้ล ปรากฏตัวในตอนที่14 สามารถขุดดินเพื่อปิดบังจุดอ่อนของตนเองได้
ยามาซากิ ปรากฏตัวในตอนที่16
โคโรน่า ปรากฏตัวในตอนที่20
อีบูลูม ปรากฏตัวในตอนที่42 มีลักษณะเหมือนด้วงงวง สามารถขว้างหินเพื่อทำให้เหยื่อบาดเจ็บโดยการโยนหินใส่จากที่สูงก่อนแล้วค่อยกิน"หัวใจ"จุดอ่อนอยู่ที่หลังและอาศัยอยู่บนที่สูง เพื่อซ่อนจุดอ่อน
ควอนโทร มีลักษณะคล้ายเกล็น คีธแต่มีขนาดเล็กกว่าและมีสีต่างกัน ปรากฏตัวในฉบับอนิเมะ
แมลงเกราะที่อันตรายเป็นพิเศษ
เกล็นคีธ มีลักษณะเหมือนตะขาบ อาศัยอยู่ในราสเบอรี่ฮิลล์ เป็นแมลงเกราะขนาดใหญ่ที่มีร่างกายหลายส่วนซึ่งถ้าไม่กำจัดหมดทุกส่วนก็ทำลายมันไม่ได้ เป็นแมลงเกราะที่ผู้สมัครสอบเป็นผึ้งจดหมายทุกคนต้องเจอและเอาชนะ โดยผึ้งจดหมายแต่ละคนก็มีสถิติเวลาต่างกันไปดังนี้
กอช สุเอด ประมาณ 4ชั่วโมง เป็นเจ้าของสถิติเร็วที่สุด
แล็ก ซีอิ้ง ประมาณ 6ชั่วโมง เร็วเป็นอันดับสอง
ซาชี่ 2สัปดาห์
คอนเนอร์ คลัฟฟ์ 1เดือน
กาแบร์เน่ต์ แมลงเกราะบินได้ มีลักษณะคล้ายแมลงปอ ถูกปลุกขึ้นมาจากบลูโน๊ตบลูสแล้วลอกคราบเป็นร่างเต็มวัยโดยรีเวิร์ส เพื่อให้ไปกิน"จิตใจ"ซึ่งเป็นแหล่งพลังงานของดวงอาทิตย์ประดิษฐ์และนำแอมเบอร์กราวนด์สู่ความมืดมิด มีจุดอ่อนอยู่ที่โคนปีกทั้งสี่ปีกและอีกจุดที่ไม่ทราบตำแหน่ง และเป็นแมลงเกราะเพียงชนิดเดียวที่บินได้
แอบซัน กลายพันธุ์ แมลงเกราะที่กลายพันธุ์ เดิมทีมีจุดอ่อนที่ใต้ท้อง แต่ตัวที่กลายพันธุ์ จะมีเขาที่ 2งอกออกมาและจะมีช่องจุดอ่อนขึ้นมาด้านบนท้อง ถ้ายิงกระสุนจิตจากใต้ท้องจะทะลุออกบนท้อง ต้องยิงกระสุนจิตใส่ทั้ง2ช่องพร้อมกันเท่านั้น ปรากฏตัวในฉบับอนิเมะ
การนับวันและเวลาในแอมเบอร์กราวนด์
ในแอมเบอร์กราวนด์มีดวงอาทิตย์ประดิษฐ์คอยให้แสงสว่าง ซึ่งดวงอาทิตย์ประดิษฐ์ไม่มีการขึ้นหรือตก ทำให้มีแสงสว่างเท่ากันตลอดเวลาและไม่มีเดือนหรือฤดูกาล(การนับเดือนตามปฏิทินเกรโกเรียนจะนับตามที่ดวงอาทิตย์โคจรผ่ากลุ่มดาวจักราศี แต่ในแอมเบอร์กราวนด์ ดวงอาทิตย์ประดิษฐ์จะไม่เคลื่อนที่ไปไหน จึงไม่มีการนับเดือน) ประชาชนในแอมเบอร์กราวนด์จะนับเวลาตามที่รัฐบาลกำหนดโดยนับเป็น"ชั่วโมงที่..."เช่น ชั่วโมงที่18(18.00น.) ส่วนวันที่จะนับตั้งแต่วันที่1จนถึงวันที่365(เช่น"วันแสงดับ"คือวันที่311 สามารถเทียบเป็นวันที่ 7พฤศจิกายน) แล้วเริ่มนับวันที่1ใหม่และไม่มีการนับศักราช
ปราบ ยุทธพิชัย
ปราบ ยุทธพิชัย ชื่อเล่น ปราบ (ชื่อจริง ชัยยุทธ ป๋วยเฮง) (เกิด 29 มกราคม พ.ศ. 2514) เป็นนักแสดงชาวไทย เป็นนักร้อง นักดนตรี นักแสดง และนายแบบ
ครอบครัว
มีบุตรชาย 1 คน ชื่อ กองทัพ พีค
อ้างอิง
ปราบ ยุทธพิชัย
ชูพงษ์ ช่างปรุง
ชูพงษ์ ช่างปรุง (เกิด 23 มีนาคม พ.ศ. 2524) ชื่อเล่น เดี่ยว เป็นนักแสดงภาพยนตร์แอ็คชั่น เชี่ยวชาญการแสดงศิลปะการต่อสู้ป้องกันตัวและเคยเป็นนักแสดงสตั๊นท์แมน เริ่มเข้าสู่วงการแสดงโดยเป็นนักแสดงผาดโผนในทีมงานของพันนา ฤทธิไกร
ประวัติ
ชูพงษ์เริ่มผลงานทางการแสดงจากการเป็นนักแสดงประกอบในภาพยนตร์เรื่อง องค์บาก ในปี พ.ศ. 2546 เขาก็ได้เป็นหนึ่งในทีมสตันท์ของพันนา และด้วยความโดดเด่นทางด้านบุคลิกหน้าตา และความสามารถทางด้านบทบู๊หลากสไตล์ พ่วงด้วยพื้นฐานยิมนาสติคและมวยไทย ทำให้เขาได้รับคัดเลือกให้รับบทนำในภาพยนตร์เรื่อง เกิดมาลุย ที่สามารถประสบความสำเร็จทั้งในประเทศไทยและต่างประเทศ โดยเฉพาะเมื่อครั้งเดินทางไปโปรโมทยังประเทศญี่ปุ่น ฝรั่งเศสและอเมริกาเริ่มมีชื่อเสียงจากภาพยนตร์เรื่อง ฅนไฟบิน ในปี พ.ศ. 2549 ปัจจุบันแต่งงานกับสาวนอกวงการแล้วโดยจัดงานแต่งงานแบบเงียบ ๆ ไม่ได้ออกสื่อ โดยแต่งงานวันที่ 3 มกราคม 2557 ที่จังหวัดมหาสารคาม
อำเภอลีร์แดฟ
อำเภอลีร์แดฟ เป็นอำเภอในเทศมณฑลจอสก์ จังหวัดโฮร์โมซกอน ประเทศอิหร่าน จากสำมะโน พ.ศ. 2549 อำเภอนี้มีประชากร 15,727 คนใน 3,639 ครัวเรือน ไม่มีเมืองในอำเภอนี้ แต่มี 2 ตำบล คือ ตำบลพีเวชก์และตำบลซูแรก
ประเทศเบลารุสในโอลิมปิกเยาวชนฤดูร้อน 2010
ประเทศเบลารุส เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติเบลารุสเป็นผู้ทำหน้าที่ในการส่งนักกีฬาเข้าร่วมแข่งขันจำนวน 49 คน ใน 19 ชนิดกีฬา ผลการแข่งขันครั้งนี้ประเทศเบลารุสได้รับเหรียญรางวัลแบ่งเป็น 0 เหรียญทอง 4 เหรียญเงิน และ 1 เหรียญทองแดง รวมทั้งหมด 5 เหรียญ
กรีฑา
ผลการแข่งขันดังนี้ :
กีฬาฮอกกี้ในโอลิมปิกฤดูร้อน 2012
กีฬาฮอกกี้โอลิมปิกฤดูร้อน2012 มีชิงชัย 2 เหรียญทอง
อุ่นไอรักสายลมหนาว
อุ่นไอรักสายลมหนาว เป็นละครที่ออกอากาศในช่วงเวลาไพร์มไทม์ของญี่ปุ่น คือ ละครวันจันทร์ เวลา 21:00 น. เรียกว่า "เกะสุคุ ดราม่า" นำแสดงโดย ยูจิ โอดะ และอากิโกะ ยาดะ เกี่ยวกับชีวิตคนหนุ่มสาวเหล่าพนักงานของบริษัทผลิตเครื่องกีฬาชื่อดังที่ชื่อว่า Heart Sport ที่ต่างก็พยายามตามความฝันของตนเอง รวมไปถึงมุมมองในเรื่องความรักของแต่ละคน
เนื้อเรื่อง
ยูกิป่วยเป็นโรคร้ายชนิดหนึ่ง ซึ่งเมื่อผ่าตัดทำการรักษาแล้ว อาการจะทรงตัวอยู่ได้ชั่วระยะหนึ่ง จากนั้นจะทรุดหนักลงอีก ยูกิเข้าใจถึงเรื่องนี้ดี จึงไม่เปิดใจรักใคร
เมื่ออาการป่วยของยูกิกำเริบขึ้น ทำให้เธอจำเป็นต้องเดินทางไปรักษาตัวที่ต่างประเทศ ในขณะที่ประธานบริษัทได้แจ้งข่าวร้ายว่า ทางบอร์ดบริหารมีมติให้ถอนตัวจากธุรกิจเครื่องกีฬาฤดูหนาว ทำให้เคนจิตัดสินใจออกมาทำตามความฝันของตน และเตรียมตัวเพื่อออกตามหายูกิ
ฟูจิวาระ โนะ โนริมิชิ
ฟูจิวาระ โนะ โนริมิชิ (藤原 教通, 29 กรกฎาคม 996 - 6 พฤศจิกายน 1075) บุตรชายคนที่ห้าของ มิชินะงะ เป็น คูเงียว แห่ง ยุคเฮอัง มารดาของเขาคือ มินาโมโตะ โนะ รินชิ (源倫子) บุตรสาวของ มินาโมโตะ โนะ มาซาโนบุ ผู้สำเร็จราชการ โยะริมิชิ จักรพรรดินีโชชิ (มเหสีของ จักรพรรดิอิจิโจ) จักรพรรดินีเค็นชิ (มเหสีของ จักรพรรดิซันโจ) เป็นน้องชายและน้องสาวของเขาจากแม่เดียวกัน ในปี ค.ศ. 1068 ปีที่บุตรสาวของเขาอภิเษกกับ จักรพรรดิโกะ-เรเซ ซี่งเขาเข้ารับตำแหน่ง คัมปากุ อย่างไรก็ตามเขาสูญเสียอำนาจเมื่อ จักรพรรดิโก-ซันโจ ซึ่งไม่ได้เกี่ยวข้องกับตระกูลฟุจิวาระขึ้นสืบราชบัลลังก์ สิ่งนี้มีส่วนทำให้ตระกูลฟูจิวาระเสื่อมถอยลงในภายหลัง
ยุนโฮ (1424)
ยุนโฮ (ค.ศ. 1424 — 9 เมษายน ค.ศ. 1496) เป็นขุนนาง 7 แผ่นดินและเป็นพระบิดาของ พระนางช็องฮย็อน พระมเหสีองค์ที่ 3 ใน พระเจ้าซ็องจง กษัตริย์ลำดับที่ 9 แห่ง ราชวงศ์โชซ็อน
ประวัติ
ยุนโฮ เกิดเมื่อปี ค.ศ. 1424 เข้ารับราชการในรัชสมัย พระเจ้าเซจงมหาราช และทำความดีความชอบมาเรื่อย ๆ จนได้เป็น เจ้ากรมกลาโหม ในรัชสมัย พระเจ้าซ็องจง ต่อมาได้ถวายตัวธิดาเข้าเป็นพระสนม
ยุนโฮถึงแก่อสัญกรรมเมื่อวันที่ 9 เมษายน ค.ศ. 1496 ขณะอายุได้ 72 ปี
การเลือกตั้งภาคบังคับ
การเลือกตั้งภาคบังคับ (compulsory voting) เป็นข้อบังคับตามรัฐธรรมนูญในบางประเทศ ซึ่งพลเมืองนั้นมี"หน้าที่"ใช้สิทธิเลือกตั้ง โดยจะมีผลกระทบบางประการหากพลเมืองไม่ไปเลือกตั้งตามหน้าที่โดยปราศจากเหตุผลที่เหมาะสม ตามข้อมูลจากเดอะเวิลด์แฟกต์บุ๊ก ณ เดือนธันวาคม ค.ศ. 2017 มี 21 ประเทศในโลก (รวมถึง 10 ประเทศในกลุ่มละตินอเมริกา) ใช้ระบบการเลือกตั้งภาคบังคับ โดยหลายประเทศนั้นไม่ได้บังคับใช้อย่างจริงจัง
เจ้าจอมมารดามา
เจ้าจอมมารดามา หรือ คุณมา เป็นบาทบริจาริกาในสมเด็จพระปฐมบรมมหาชนก และเป็นพระชนนีในสมเด็จพระเจ้าน้องยาเธอ เจ้าฟ้ากรมหลวงจักรเจษฎา
ประวัติ
ชาติภูมิเดิมของเจ้าจอมมารดามานั้นเกิดที่เมืองพิษณุโลก พระบาทสมเด็จพระจุลจอมเกล้าเจ้าอยู่หัวทรงไว้ตามคำเล่าขานว่า บาทบริจาริกาท่านนี้เป็นพระน้องนางของสมเด็จพระอมรินทราบรมราชินีแต่ต่างวัยกันมาก จึงเข้าใจว่าจะเป็นขนิษฐาร่วมพระบิดาเท่านั้น ต่อมาคุณมาได้สมรสกับพระอักษรสุนทรศาสตร์ (ทองดี) (ต่อมาคือ สมเด็จพระปฐมบรมมหาชนก) มีพระราชโอรส 1 พระองค์คือ
เมื่อกรุงศรีอยุธยาเสียกรุงครั้งที่ 2 เมื่อ พ.ศ. 2310 เจ้าจอมมารดามาพร้อมด้วยเจ้าฟ้าลาทรงติดตามสมเด็จพระปฐมบรมมหาชนกไปประทับที่เมืองพิษณุโลกจนสมเด็จพระปฐมบรมมหาชนกเสด็จสวรรคต เจ้าฟ้าลากับเจ้าจอมมารดามาจึงได้ปลงพระศพและนำพระอัฐิมาถวายพระบาทสมเด็จพระพุทธยอดฟ้าจุฬาโลก ซึ่งภายหลังได้เป็นความชอบใหญ่หลวงของเจ้าฟ้าลาและเจ้าจอมมารดามา เหตุการณ์นี้ปรากฏในปฐมวงศ์ พระราชนิพนธ์ในพระบาทสมเด็จพระจอมเกล้าเจ้าอยู่หัวว่า
"...เมื่อเวลาพม่าเข้าล้อมกรุงเทพทวาราวดีศรีอยุทธยาเวลาที่สุดนั้น สมเด็จพระบรมมหาไปยกาธิบดีมีพระดำริห์จะออกจากกรุงเทพทวาราวดีศรีอยุทยา... เมื่อได้ช่องจึงได้พาแต่พระกุมารพระองค์น้อยกับหญิงบาทบริจาริก ซึ่งเปนหม่อมมารดาของพระกุมารนั้นไปอาไศรยอยู่ณเมืองพระพิศณุโลก... ภายหลังทรงพระประชวรแล้วเสด็จสวรรคตอยู่ในเมืองพระพิศณุโลก... จึงพระโอรส คือ กรมหลวงจักรเจษฎากับหม่อมมารดาซึ่งตามเสด็จไปด้วยนั้น ได้มีความกตัญญูกตะเวทีได้จัดการถวายพระเพลิงตามกำลังที่จะทำได้แล้ว ได้เชิญพระบรมอัฐิกับพระมหาสังข์อุตราวัฏ ซึ่งเปนของสำหรับสกุลสืบมาแต่ก่อนเปนสำคัญคืนนำกลับลงมาแล้ว ได้ทูลเกล้า ฯ ถวายแด่พระบาทสมเด็จพระพุทธยอดฟ้าจุฬาโลกย์ เมื่อครั้งเสด็จอยู่วังบ้านหลวงในกรุงธนบุรีเมื่อแผ่นดินเจ้ากรุงธนบุรีนั้น เปนความชอบอันยิ่งใหญ่ของกรมหลวงจักรเจษฏา แลคุณมาซึ่งเปนหม่อมมารดานั้นอยู่..."
หลังจากประดิษฐานพระราชวงศ์แล้ว ทรงพระกรุณาโปรดเกล้าฯ ให้สมเด็จพระเจ้าน้องยาเธอ เจ้าฟ้ากรมหลวงจักรเจษฎา และเจ้าจอมมารดามา ไปประทับ ณ วังริมป้อมพระสุเมรุ ภายหลังจากกรมหลวงจักรเจษฎา สิ้นพระชนม์เมื่อ พ.ศ. 2350 เจ้าจอมมารดามาได้พำนักอยู่ที่วังริมป้อมพระสุเมรุต่อมาจนถึงแก่อนิจกรรม
เจ้าจอมมารดามาถึงแก่อนิจกรรมในรัชสมัยพระบาทสมเด็จพระพุทธเลิศหล้านภาลัย เมื่อ พ.ศ. 2357 พระราชทานเพลิงศพ ณ วัดสุวรรณาราม เมื่อวันที่ 11 กันยายน พ.ศ. 2357 อัฐิของท่านถูกนำไปลอยอังคาร หลังเจ้าจอมมารดามาถึงแก่อนิจกรรม พระบาทสมเด็จพระพุทธเลิศหล้านภาลัยก็มิได้ทรงโปรดให้เจ้านายพระองค์ใดมาประทับที่วังริมป้อมพระสุเมรุอีก
ซาบู และ ร็อบ แวน แดม
ซาบู และ ร็อบ แวน แดม (Sabu and Rob Van Dam) มีสมาชิก 2 คนคือ ซาบู และ ร็อบ แวน แดม เซ็นสัญญาสังกัดสมาคม เอ็กซ์ตรีมแชมเปียนชิพเรสต์ลิง และ ดับเบิลยูดับเบิลยูอี ในค่าย อีซีดับเบิลยู สองคนนี้เคยอยู่ในทีม อีซีดับเบิลยู ออริจินัล
พรรคเกษตรกรแห่งทาจิกิสถาน
พรรคเกษตรกรแห่งทาจิกิสถาน (Ҳизби аграрии Тоҷикистон Hizbi Agrarii Tojikiston, ) เป็นพรรคการเมืองของประเทศทาจิกิสถาน โดยผู้บริหารพรรคเอพีทีคืออามีร์ บูรีวิช คาโรคูลอฟ พรรคเกษตรกรแห่งทาจิกิสถานได้ส่งผู้สมัครแข่งการเลือกตั้ง จำนวน 22 คน ในการเลือกตั้งเมื่อวันที่ 28 กุมภาพันธ์ ค.ศ. 2010 ซึ่งได้รับเสียงเลือกตั้งถึง 166,935 คะแนน ได้สมาชิกสภาผู้แทนราษฎรแบบแบ่งเขต 1 คน และแบบบัญชีรายชื่ออีก 1 คน และในการเลือกตั้งเมื่อวันที่ 1 มีนาคม ค.ศ. 2015 ได้สมาชิกสภาผู้แทนราษฎรแบบแบ่งเขต 2 คน และแบบบัญชีรายชื่ออีก 3 คน
โรงเรียนสารสาสน์พิทยา
โรงเรียนสารสาสน์พิทยา (Sarasas Pittaya School) เป็นโรงเรียนแห่งแรกของกลุ่มโรงเรียนในเครือสารสาสน์ที่เปิด ทำการเรียนการสอนตามหลักสูตรของกระทรวงศึกษาธิการโดยใช้ภาษาอังกฤษเป็นสื่อการสอน (Bilingual Program โรงเรียนสองภาษา) ก่อตั้งขึ้นโดยท่านอาจารย์พิบูลย์ ยงค์กมล และท่านอาจารย์ เพ็ญศรี ยงค์กมล เมื่อปี พ.ศ. 2507 และเป็นโรงเรียนแห่งแรกในประเทศไทยที่ได้ทำการทดลองสอนหลักสูตรสองภาษา (Bilingual Programme) โดยในภายหลังหลักสูตรนี้ได้ถูกนำไปเริ่มใช้อย่างเป็นทางการครั้งแรกที่ โรงเรียนสารสาสน์เอกตรา
บุคลากรและผู้เกี่ยวข้อง
โรงเรียนสารสาสน์พิทยามีครูต่างชาติทั้งสิ้น 37 คน และครูไทย 181 คน
ทำเนียบผู้อำนวยการ
ข้อมูลปีการศึกษา พ.ศ. 2565
แผนกสามัญ
แผนกสามัญของโรงเรียนสารสาสน์พิทยา ตั้งแต่ระดับชั้นอนุบาล 1 - มัธยมศึกษาปีที่ 6 มีความแตกต่างเหนือกว่าโรงเรียนสามัญอื่น ได้แก่ หลักสูตรกระทรวงศึกษาธิการ และการเรียน 5 รายวิชาเป็นภาษาอังกฤษ โดยครูไทยและครูต่างชาติ ได้แก่ Mathematics, Health Education, Social Studies, Science และ Art ( คณิตศาสตร์, สุขศึกษา, สังคมศึกษา , วิทยาศาสตร์และศิลปะ )
แผนกสองภาษา
แผนก 2 ภาษา ( Asean Bilingual Programme ) ตั้งแต่ระดับอนุบาล 1 - มัธยมศึกษาปีที่ 3 เรียนหลักสูตรกระทรวงศึกษาธิการ และเรียนภาษาอังกฤษจากครูชาวต่างชาติ ได้แก่ วิชาคณิตศาสตร์, วิทยาศาสตร์, สังคมศึกษา, E.S.L., พลศึกษา, Drama and Club, สุขศึกษา และจริยธรรม โดยจะเน้นให้ผู้เรียนได้สื่อสารและใช้ภาษาอังกฤษกับเจ้าของภาษาโดยตรง อีกทั้งจัดให้มีการสอนภาษาจีน, ภาษาฝรั่งเศส, ภาษาเยอรมัน เป็นภาษาที่ 3 ในระดับชั้นประถมศึกษาปีที่ 4 - มัธยมศึกษาปีที่ 3 ของทั้งสองแผนก
ในแผนกมัธยมศึกษาตอนปลายมี 1 แผนการเรียนคือ
เครื่องวัดความสว่างความเร็วสูง
เครื่องวัดความสว่างความเร็วสูง (High Speed Photometer; HSP) เป็นเครื่องมือวัดทางวิทยาศาสตร์ชิ้นหนึ่งที่ติดตั้งอยู่บนกล้องโทรทรรศน์อวกาศฮับเบิล ออกแบบมาเพื่อตรวจวัดค่าความสว่าง (brightness) และขั้วแม่เหล็กของวัตถุท้องฟ้าหลายชนิด สามารถสังเกตการณ์ได้ในช่วงความยาวคลื่นของอัลตราไวโอเลต แสงที่ตามองเห็น และอินฟราเรด
พระนางฮโยอึย
พระนางฮโยอึย (,13 พฤศจิกายน 1753- 10 เมษายน 1821) เป็นพระมเหสีของ พระเจ้าช็องโจ พระราชาองค์ที่ 22 แห่ง ราชวงศ์โชซ็อน
พระราชประวัติ
พระมเหสีฮโยอึย ประสูติเมื่อวันที่ 13 พฤศจิกายน ค.ศ. 1753 ตรงกับปีที่ 29 ในรัชกาล พระเจ้ายองโจ ทรงเป็นธิดาของ คิมชีมุก และ นายหญิงฮง
ปี ค.ศ. 1776 พระเจ้าย็องโจเสด็จสวรรคตด้วยพระชนมายุ 81 พรรษา หลังจากครองราชย์มาเป็นเวลาถึง 51 ปี กับอีก 188 วัน เจ้าชายลีซานในฐานะวังเซซน หรือพระราชนัดดารัชทายาทจึงขึ้นครองราชย์เป็น พระเจ้าช็องโจ พระนางซึ่งเป็นพระชายาเดิมจึงได้ขึ้นเป็น พระมเหสี(王妃 วังบีมามา) พระนางไม่มีพระราชโอรสธิดาแต่มีพระราชโอรสบุญธรรมคือ เจ้าชายรัชทายาทมุนฮโย (พระราชโอรสพระสนมเอกอึยบิน สกุลซ็อง และ องค์ชายลีคง(พระราชโอรสพระสนมเอกซูบิน สกุลปาร์ค ซึ่งเจ้าชายลีคงจะได้สืบราชบัลลังก์ต่อจากพระเจ้าช็องโจ ซึ่งเป็นพระราชบิดา ทรงพระนามว่าพระเจ้าซุนโจ
เมื่อพระเจ้าช็องโจ พระราชสวามีเสด็จสวรรคตในปีค.ศ. 1800 เจ้าชายลีคงซึ่งเป็นพระราชโอรสของพระเจ้าช็องโจ ประสูติแต่พระสนมเอกซูบิน สกุลปาร์ค ได้ขึ้นครองราชย์สืบต่อไป ทรงพระนามว่าพระเจ้าซุนโจ พระเจ้าซุนโจโปรดเกล้า ฯ ให้เฉลิมพระอิสริยยศพระมเหสีของพระราชบิดา ซึ่งเป็นพระราชมารดาเลี้ยงขึ้นเป็นสมเด็จพระพันปีหลวง (วังแดบี 王大妃)
สมเด็จพระพันปีหลวงเสด็จสวรรคตในปีค.ศ. 1821 สิริพระชนมพรรษา 67 พรรษา ณ พระตำหนักชากย็องจอน(慈慶殿) พระราชวังชังกย็องกุง(昌慶宮) กรุงโซล ในรัชกาลของพระเจ้าซุนโจซึ่งเป็นพระราชโอรสบุญธรรม
พระนางได้รับการเฉลิมพระนามเต็มอย่างเป็นทางการภายหลังสวรรคตว่า สมเด็จพระราชินีเย-กย็อง ชาซู ฮโยอึย วังฮู (睿敬慈粹孝懿王后) ออกพระนามอย่างลำลองว่าสมเด็จพระราชินีฮโยอึย วังฮู
ต่อมาในรัชกาลพระเจ้าโกจง เมื่อทรงยกฐานะราชอาณาจักรโชซ็อนขึ้นเป็นจักรวรรดิเทียบเท่ากับจักรวรรดิต้าชิง และเปลี่ยนมาใช้พระอิสริยยศฮวางเจ(皇帝) ซึ่งเทียบเท่ากับฮ่องเต้ของจักรวรรดิต้าชิงแล้ว ได้โปรดเกล้าฯให้เฉลิมพระยศย้อนหลังถวายแด่เหล่ากษัตริย์และพระราชินีรัชกาลก่อนๆของโชซ็อนขึ้นเป็นพระจักรพรรดิและพระจักรพรรดินีด้วย ในส่วนของสมเด็จพระราชินีฮโยอึยนั้น ได้รับการถวายพระนามว่าสมเด็จพระจักรพรรดินีจางฮวี เย-กย็อง ชาซู ฮโยอึย ซ็อนฮวางฮู 庄徽睿敬慈粹孝懿宣皇后 ออกพระนามอย่างลำลองว่า สมเด็จพระจักรพรรดินีซ็อน (ซ็อนฮวางฮู 宣皇后)
1753 1821
พรรคเกษตรกรแห่งคาซัคสถาน
พรรคเกษตรกรแห่งคาซัคสถาน (Қазақстан аграрлық партиясы) เป็นพรรคการเมืองในประเทศคาซัคสถาน และได้ลงแข่งการเลือกตั้งครั้งล่าสุด เมื่อวันที่ 19 กันยายน และ 3 ตุลาคม ค.ศ. 2004 พรรคเกษตรกรแห่งคาซัคสถานเป็นส่วนหนึ่งของสหภาพอุตหกรรมและการเกษตกลุ่มคนงาน โดยได้คะแนนเสียงคิดเป็นร้อยละ 7.1 และได้จำนวนที่นั่งในรัฐสภาไปถึง 11 ที่นั่ง จาก 77 ที่นั่ง พรรคเกษตรกรแห่งคาซัคสถานได้ยุบพรรคไปในปี ค.ศ. 2006 และรวมตัวกันเป็นพรรคนูร์ โอทัน
วัดป่าเหียง (จังหวัดลำพูน)
วัดป่าเหียง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่แรง อำเภอป่าซาง จังหวัดลำพูน มีเนื้อที่ 5 ไร่ 2 งาน 15 ตารางวา
ตามประวัติกล่าวว่าสร้างเมื่อ พ.ศ. 2420 ต่อมาปรักหักพังลง ครูบาธรรมปัญโญมาพบเห็นก็ทำการบูรณะวัดขึ้นอีก ต่อมาครูบาขัตติยะซึ่งเดินทางมาจากเมืองเชียงรุ้งได้มาทำการบูรณะวัดป่าเหียงอีกครั้ง อีกประวัติกล่าวว่า สร้างมาแล้ว 200 ปี โดย พญาอโศกราช มาสร้างอุโบสถไว้เพราะได้พบซากสลักหักพังพระพุทธรูป และพระพุทธรูปทองคำ 3 องค์ มีเถาวัลย์ปกคลุมอยู่ต่อมาครุบาธรรมปัญโญ มาพบเห็นก็ได้บูรณะขึ้น วัดได้รับพระราชทานวิสุงคามสีมา เมื่อ พ.ศ. 2400
หอไตรได้รับประกาศในราชกิจจานุเบกษาการขึ้นทะเบียนตามพระราชบัญญัติโบราณสถาน โบราณวัตถุ ศิลปวัตถุ และพิพิธภัณฑสถานแห่งชาติ พ.ศ. 2504 เมื่อวันที่ 24 กรกฏาคม 2533 เล่ม 117 ตอนที่ 127
หอไตสร้างไว้กลางสระ เป็นศิลปะล้านนา สร้างด้วยไม้ทั้งหลัง หน้าบันและบานประตูแกะสลักอย่างสวยงาม มีระเบียงล้อมรอบบริเวณชายคาปีกนก มีการประดับตกแต่งด้วยไม้สลักเป็นลายเครือเถาและลายพรรณพฤกษาทาชาดปิดทองคันทวยหูช้าง ทำเป็นไม้แกะสลักเป็นลวดลายเครือเถาอย่างสวยงามส่วน หลังคาประดับด้วยช่อฟ้าใบระกาหางหงส์โดยทำเป็นไม้สลักปิดทองประดับกระจกสี
จีนไทเปในโอลิมปิกเยาวชนฤดูร้อน 2010
กรีฑา
ผลการแข่งขันดังนี้ :
จักรวรรดิอาณานิคมเยอรมัน
จักรวรรดิอาณานิคมเยอรมัน (German colonial empire) เป็นดินแดนโพ้นทะเลของจักรวรรดินิยมเยอรมัน ซึ่งเยอรมันมีความพยายามในการสร้างอาณานิคมที่เริ่มมาตั้งแต่ก่อนหน้านั้โดยนครรัฐต่างๆ ในเยอรมนีไม่ประสบความสำเร็จเท่าใดนัก
เยอรมันมีอาณานิคมโพ้นทะเลอยู่ในทวีปแอฟริกา, เอเชีย และโอเชียเนีย
วัดโคนอน (จังหวัดนนทบุรี)
วัดโคนอน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 4 บ้านวัดรวกบางสีทอง ตำบลบางสีทอง อำเภอบางกรวย จังหวัดนนทบุรี ก่อตั้งเมื่อ พ.ศ. 2350 และได้รับพระราชทานวิสุงคามสีมาเมื่อวันที่ 17 กรกฎาคม พ.ศ. 2530 มีพระประธานได้แก่หลวงพ่อใหญ่ เจ้าอาวาสรูปแรกคือพระอธิการเชย จันทสาโร และเจ้าอาวาสรูปปัจจุบันคือพระครูวินัยธร รุ่งฤทธิ์ ฐิตทินฺโน
ประดิพัทธ์
ประดิพัทธ์ หรือ ปดิพัทธ์ อาจหมายถึง
โมเมทาโซนฟูโรเอต
โมเมทาโซนฟูโรเอต (mometasone furoate) เป็นกลูโคคอร์ติโคสเตอรอยด์ที่ใช้เฉพาะที่เพื่อลดการอักเสบของผิวหนังและทางเดินอากาศหายใจ เป็นโปรดรักของโมเมทาโซนซึ่งเป็นรูปอิสระ
การใช้
โมเมทาโซนฟูโรเอตใช้ในการรักษาโรคผิวหนังอักเสบ เช่น ผิวหนังอักเสบออกผื่น (eczema) และโรคสะเก็ดเงิน (แบบเฉพาะที่), เยื่อจมูกอักเสบเหตุภูมิแพ้ (แบบเฉพาะที่) เช่น ไข้ฟาง, โรคหืด (แบบสูด) สำหรับผู้ป่วยที่ไม่ตอบสนองต่อคอร์ติโคสเตอรอยด์ที่มีฤทธิ์น้อยกว่า และหนังหุ้มปลายองคชาตตีบ ในแง่ความแรงของสเตอรอยด์ มันมีฤทธิ์มากกว่าไฮโดรคอร์ติโซน และมีฤทธิ์น้อยกว่าเดกซาเมทาโซน
โมเมทาโซนมีข้อบ่งชี้ในการบรรเทาอาการอักเสบและคันของโรคผิวหนังซึ่งตอบสนองต่อการรักษาด้วยกลูโคคอร์ติคอยด์อย่างโรคสะเก็ดเงินและผิวหนังอักเสบเหตุภูมิแพ้
โมเมทาโซนที่ให้ทางจมูกใช้ในผู้ใหญ่และเด็กอายุมากกว่า 2 ปี เพื่อลดอาการอย่างไข้ฟาง (เยื่อจมูกอักเสบเหตุภูมิแพ้ตามฤดูกาล) และภูมิแพ้อย่างอื่น (เยื่อจมูกอักเสบนานปี) ซึ่งรวมถึงอาการคัดจมูก น้ำมูก คันและจาม สามารถใช้โมเมทาโซนสองถึงสี่สัปดาห์ก่อนฤดูเกสรเพื่อลดความรุนแรงของอาการ นอกจากนี้ ยังมีข้อบ่งชี้สำหรับการรักษาติ่งเนื้อเมือกจมูกและอาการที่สัมพันธ์กันซึ่งรวมถึงการคั่งและภาวะการรู้กลิ่นลดลง (hyposmia) ในผู้ใหญ่อายุเกิน 18 ปี แต่ทำให้เกิดน้ำมูกหยด (nasal drip) รู้สึกจั๊กจี้ในลำคอและเสียสัมผัสการรับรสและกลิ่นได้
เอโอแอล
เอโอแอล (AOL) ย่อมาจาก American Online, Inc เป็นบริษัทอเมริกันที่ให้บริการทางด้านมัลติมีเดีย ของ Time Warner AOL เป็นผู้ให้บริการข้อมูลทางเครือข่ายรายใหญ่ในสหรัฐอเมริกา ให้บริการในรูปแบบของศูนย์ BBS และให้บริการเข้าใช้อินเทอร์เน็ตนับตั้งแต่ปี 1993 และนับเป็นศูนย์บริการเครือข่ายขนาดใหญ่ที่สุดในสหรัฐอเมริกา
America Online เปิดให้บริการที่ออกแบบมาอย่างดีและใช้งานง่าย เสียค่าใช้จ่ายน้อย รวมไปถึงเนื้อหาสาระที่มีให้บริการในขอบเขตที่กว้างขวาง การให้บริการไปรษณีย์อิเล็กทรอนิกส์ การให้บริการอินเทอร์เน็ตขั้นพื้นฐาน ผู้ขาย HW และ SW จำนวนมากจัดเก็บ SW และสถานที่รับความคิดเห็น โดยงดเว้นการใช้คำเฉพาะด้านที่จำเป็น ข่าวสารและการพยากรณ์อากาศจากสำนักข่าวรอยเตอร์และยูพีไอ รวมไปถึงเรื่องกีฬา งานอดิเรก เกม และการชอปปิ้งแบบออนไลน์ก็มีด้วย อีกอย่างหนี่ง มีแบรนด์ของผลิตภัณฑ์ และบริการ ที่ได้รับความนิยมอย่างสูง เช่น Mapquest  แผนที่ออนไลน์ที่ทำให้สามารถหาสถานที่ได้ง่ายดายรวดเร็ว  T9 Text Input ซอฟต์แวร์ใช้กับมือถือ icq บริการ Instant Messaging รายแรกๆของโลก ปัจจุบันมีบริการถึง 19 ภาษา Moviefone เว็บท่าข้อมูลหนัง และดีวีดี ออนไลน์ที่มีผู้เยี่ยมชมสูง รวมทั้งเบราเซอร์อย่าง Netscape และโปรแกรมฟังเพลงอย่าง Winamp ปัจจุบัน AOL Time Warner มีพนักงานทั้งหมดประมาณ 19,000 คน มีสมาชิกออนไลน์มากกว่า 32 ล้านราย นอกจากนั้น ยังเป็นเจ้าของเคเบิลทีวีรายใหญ่ของโลก ทั้ง CNN และ HBO รวมทั้งเป็นเจ้าของ Warner Bros. และเป็นเจ้าของนิตยสารชื่อดังมากมายหลายเล่ม อย่างเช่น Time, People และ Sport Illustrated
เดอะแมนดาลอเรียน
เดอะแมนดาลอเรียน (The Mandalorian) เป็นละครชุดทางเว็บไซต์แนวบันเทิงคดีอวกาศจากสหรัฐอเมริกา ฉายบนดิสนีย์พลัส สร้างโดยจอน แฟฟโรว์ เป็นภาพยนตร์ชุดแบบคนแสดงเรื่องแรกของเรื่องแต่งชุดสตาร์ วอร์ส เริ่มต้นเรื่องราวในเวลาตามท้องเรื่องที่ 5 ปีหลังเหตุการณ์ในสตาร์ วอร์ส 3 ชัยชนะของเจได (ค.ศ. 1983) นำแสดงโดยเปโดร ปัสกัล รับบทตัวละครเดอะแมนดาลอเรียน นักล่าเงินรางวัลผู้โดดเดี่ยว ที่ได้รับการว่าจ้างให้พาตัว "เด็กทารก" เด็กน้อยเผ่าพันธ​ุ์เดียวกับปรมาจารย์โยดา ไปส่งให้กับฝ่ายจักรวรรดิ แต่ในภายหลังเกิดความเป็นห่วงตัวเด็ก เลยไปชิงตัวเด็กออกมาจากฝ่ายจักรวรรดิ จนต้องหนีข้ามดาวเพื่อค้นหาผู้จะมาดูแลตัวเด็ก
จอร์จ ลูคัส ผู้สร้างสตาร์ วอร์ส ได้วางแผนที่จะสร้างภาพยนตร์ชุดทางโทรทัศน์แบบคนแสดงที่ดำเนินเรื่องในจักรวาลสตาร์ วอร์สตั้งแต่ ค.ศ. 2009 แต่โครงการดังกล่าวถูกประเมินว่ามีค่าใช้จ่ายสูงเกินไปจนไม่สามารถดำเนินการได้ หลังจากที่ลูคัสขายบริษัทลูคัสฟิล์มให้กับบริษัทดิสนีย์เมื่อเดือนตุลาคม ค.ศ. 2012 ก็มีการดำเนินการเพื่อเตรียมสร้างภาพยนตร์ชุดเรื่องใหม่ในจักรวาลสตาร์ วอร์สเพื่อเตรียมออกฉายให้กับบริการดิสนีย์พลัสทันที แฟฟโรว์ตอบตกลงเข้าร่วมโครงการสร้างภาพยนตร์ชุดเรื่องนี้เมื่อเดือนมีนาคม ค.ศ. 2018 โดยรับหน้าที่เป็นผู้เขียนบทและโชว์รันเนอร์ นอกจากนี้ยังรับหน้าที่ผู้อำนวยการสร้างฝ่ายบริหารร่วมกันกับเดฟ ฟิโลนี, แคทลีน เคนเนดี, และ คอลิน วิลสัน ชื่อเรื่องได้รับการเปิดเผยเมื่อเดือนตุลาคม ค.ศ. 2018 พร้อมกับการเปิดกล้องถ่ายทำที่แมนฮัตตันบีชสตูดิโอในแคลิฟอร์เนีย บริษัทวิชวลเอฟเฟกต์ไอแอลเอ็มได้พัฒนาเทคโนโลยีสเตจคราฟท์เพื่อใช้ในการถ่ายทำ โดยสร้างเป็นฉากหลังเสมือน มีผนังจอภาพ 360 องศา เพื่อใช้สร้างสิ่งแวดล้อมของฉาก เทคนิกนี้ถูกนำไปใช้ในภาพยนตร์และรายการโทรทัศน์อีกหลายเรื่องในเวลาต่อมา
เดอะแมนดาลอเรียนตอนแรกออกฉายพร้อมกับการเปิดตัวของบริการดิสนีย์พลัสเมื่อวันที่ 12 พฤศจิกายน ค.ศ. 2019 ซีซั่นแรกซึ่งมีทั้งหมด 8 ตอนได้รับคำวิจารณ์ในทางบวก ได้รับการเสนอชื่อเข้าชิงรางวัลซีรีส์ดราม่ายอดเยี่ยมในงานประกาศรางวัลไพรม์ไทม์เอ็มมี่ครั้งที่ 72 และได้รับ 7 รางวัลในงานประกาศรางวัลไพรม์ไทม์ครีเอทีฟอาร์ตส์เอ็มมี่ครั้งที่ 72 ซีซั่นที่ 2 ออกฉายครั้งแรกเมื่อ 30 ตุลาคม ค.ศ. 2020 และซีซั่นที่ 3 กำลังอยู่ระหว่างการเตรียมการถ่ายทำ เมื่อธันวาคม ค.ศ. 2020 มีประกาศว่าจะมีซีรีส์ภาคแยกอีก 3 เรื่อง ได้แก่ เดอะบุ๊กออฟโบบา เฟทท์, เรนเจอร์สออฟเดอะนิวรีพับลิก และ อาโซกา
เนื้อเรื่อง
เดอะ แมนดาลอเรียน - มนุษย์ดาวมฤตยู เกิดขึ้น "หลังการล่มสลายของจักรวรรดิ และก่อนการเกิดขึ้นของปฐมภาคี" และตามติดเรื่องราวของ "นักล่าค่าหัวที่ผจญภัยอยู่ด้านนอกของกาแล็กซีอันไกลโพ้นจากเงื้อมมือของพวกจักรวรรดิที่ยังหลงเหลืออยู่ ในยุคของสาธารณรัฐใหม่" เรื่องราวเริ่มต้นที่ ดิน จาริน หนุ่มนักล่าเงินรางวัลชาวแมนดาลอเรียน ผู้ได้ชื่อว่าเป็นนักล่าค่าหัว ฝีมือระดับพระกาฬ ที่เดินทางรับภารกิจตามล่าตัวผู้ถูกประกาศจับไปทั่วจักรวาล อยู่ ๆ ก็ได้รับภารกิจที่ทำให้เขาต้องเข้าไปพัวพันกับพวกจักรวรรดิ และนำความเปลี่ยนแปลงครั้งใหญ่มาสู่ชีวิตนักล่าค่าหัวของเขา โดยเขาได้รับการว่าจ้างให้ไปพาตัว เด็กน้อยเผ่าพันธุ์เดียวกับปรมาจารย์เจได โยดา ​แต่ทว่า ด้วยสายสัมพันธ์แห่งโชคชะตา แมนดาลอเรี่ยนผู้นี้จึงพาเด็กน้อยไปกับเขาด้วย การผจญภัยครั้งใหม่ของทั้งสองจึงเริ่มขึ้นจากตรงนี้
ตัวอสุจิ
ตัวอสุจิ (sperm) คือเซลล์สืบพันธุ์ที่แบ่งตัวด้วยกระบวนการไมโอซิสจากร่างกายของสัตว์เพศผู้ในวัยเจริญพันธุ์ และไม่สามารถแบ่งย่อยลงไปได้อีก โดยการปฏิสนธิจะเกิดขึ้นเมื่อตัวอสุจิผสมกับเซลล์ไข่ในสัตว์เพศเมีย ตัวอสุจิถูกสร้างมาตัวเพศชายและหลั่งออกมาพร้อมกับน้ำเลี้ยงที่เรียกรวมกันว่า น้ำอสุจิ ตัวอสุจิจะสามารถอยู่ได้ประมาณ 3 วันในร่างกายของสัตว์เพศเมียโดยไม่สัมผัสอากาศหรือของเหลวอื่น
รูปร่าง
ตัวอสุจิของมนุษย์เรียกว่า สเปอร์มาโทซัว (เอกพจน์: spermatozoon หรือ -zoan พหูพจน์: -zoa) รูปร่างคล้ายตัวอ่อนของกบ แบ่งออกเป็น 2 ส่วน คือส่วนหัวกับส่วนหาง เช่น ไฮอาลูโรนิเดส อะโครซิน โปรทีเอส
หน่วยบัญชาการถวายความปลอดภัยรักษาพระองค์
หน่วยบัญชาการถวายความปลอดภัยรักษาพระองค์ เป็นหน่วยงานในหน่วยราชการในพระองค์ระดับกรม มีฐานะเป็นนิติบุคคล ขึ้นตรงต่อพระมหากษัตริย์ มีหน้าที่วางแผน อำนวยการ ประสานงาน บังคับบัญชา ควบคุม และกำกับดูแลการปฏิบัติงานในการถวายอารักขา และถวายพระเกียรติองค์พระมหากษัตริย์ พระราชินี พระรัชทายาท และพระบรมวงศานุวงศ์
รวมทั้งปฏิบัติหน้าที่ทางพระราชพิธีตามที่ได้รับมอบหมาย และรักษาความสงบเรียบร้อยภายในเขตพระราชฐาน ปฏิบัติหน้าที่ตามกฎหมายที่เกี่ยวกับการรักษาความปลอดภัย องค์พระมหากษัตริย์ พระราชินี พระรัชทายาท ผู้สำเร็จราชการแทนพระองค์ พระบรมวงศานุวงศ์ ผู้แทนพระองค์และพระราชอาคันตุกะ ตลอดจนวางแผน อำนวยการ ประสานงาน ดำเนินการ และกำกับงานในหน้าที่ของพระบาทสมเด็จพระวชิรเกล้าเจ้าอยู่หัว
ประวัติ
ต่อมาได้มีพระราชบัญญัติระเบียบบริหารราชการในพระองค์ พ.ศ. 2560 ประกาศในราชกิจจานุเบกษา เมื่อวันที่ 1 พฤษภาคม พ.ศ. 2560 ให้มีการจัดระเบียบบริหารราชการในพระองค์ และมีพระราชกฤษฎีกาจัดระเบียบราชการและการบริหารงานบุคคลของราชการในพระองค์ พ.ศ. 2560 กำหนดให้มี "หน่วยบัญชาการถวายความปลอดภัยรักษาพระองค์" เป็นส่วนราชการในพระองค์ โดยโอนหน่วยงานต่าง ๆ ที่เกี่ยวข้องกับการถวายความปลอดภัยมารวมกัน อาทิ หน่วยบัญชาการถวายความปลอดภัยรักษาพระองค์ และกรมราชองครักษ์ เดิมสังกัดกระทรวงกลาโหม สำนักนายตำรวจราชสำนักประจำ (สง.นรป.) เดิมเป็นหน่วยงานระดับกองบัญชาการ ของสำนักงานตำรวจแห่งชาติ
ยุคสังกัดกระทรวงกลาโหม
หน่วยบัญชาการถวายความปลอดภัยรักษาพระองค์ มีหน่วยงานในสังกัด 4 หน่วยงาน ได้แก่ (แยกส่วนออกมาจากกองทัพไทย)
วัดท่าผา
วัดท่าผา เป็นวัดราษฎร์ (มหานิกาย) ตั้งอยู่ริมถนนแสงชูโต (ทางหลวงแผ่นดินหมายเลข 323) ในเขตเทศบาลเมืองท่าผา อำเภอบ้านโป่ง จังหวัดราชบุรี ด้านหลังติดแม่น้ำแม่กลอง ปัจจุบันมีพระครูศรีธรรมนาท เจ้าคณะอำเภอบ้านโป่ง เป็นเจ้าอาวาส แทนพระครูวิจิตรธรรมธาดา เจ้าอาวาสวัดหุบกระทิง ที่ได้ลาออก(เพราะมีอาการอาพาธ) โดยได้รับบัญชาและตราตั้งในวันศุกร์ที่ 28 สิงหาคม 2558
ประวัติ
วัดท่าผา เดิมชื่อ "วัดท่าเลียงผา" เนื่องจากสมัยก่อนบริเวณ ต.ท่าผา มีเลียงผาอาศัยอยู่ชุกชุมโดยเฉพาะป่าริมแม่น้ำ สร้างขึ้นเมื่อ พ.ศ. 2407 ตามคำบอกเล่า พระครูบุญคณูปถัมภ์ (หลวงปู่เชย ผลปุญโญ ) เจ้าอาวาสรูปแรกของวัดท่าผา ซึ่งท่านได้สร้างเสนาสนะไว้หลายอย่าง อาทิ อุโบสถ ศาลาการเปรียญ กุฏิสงฆ์ เมรุ หอระฆัง สุขา หลวงปู่เชยท่านได้เป็นที่ศรัทธาของชาวบ้านเพราะเป็นพระที่สร้างและพัฒนาวัดท่าผาให้เจริญรุ่งเรือง หลวงปู่เชยได้มรณภาพเมื่อวันที่ 16 ตุลาคม 2527 สิริอายุ 85 ปี ปัจจุบัน พระครูศรีธรรมนาท เจ้าอาวาสรูปปัจจุบัน ได้บูรณปฏิสังขรณ์วัด รวมทั้งบูรณะและพัฒนาเสนาสนะ ดังนี้ สร้างซุ้มประตูวัดเมื่อปี 2538 ขยายศาลาการเปรียญจากเดิมให้มีขนาดใหญ่และรองรับพุทธศาสนิกชนที่มาทำบุญได้ บูรณะเมรุให้เป็นเมรุไร้มลพิษ สร้างห้องสุขา เขียนจิตรกรรมฝาผนังในศาลาการเปรียญเรื่อง พระเจ้าสิบชาติ วิหารหลวงปู่เชย ที่ท่านได้สร้างไว้เพื่อเป็นที่กราบเคารพบูชาของพุทธศาสนิกชนที่มาทำบุญที่วัด และโครงการที่หลวงพ่อท่านกำลังทำคือ การบูรณปฏิสังขรณ์อุโบสถหลังเดิมที่ชำรุดเก่าแก่มา 50 - 60 ปีแล้ว ในอดีตบริเวณหลังวัดท่าผาที่ติดแม่น้ำแม่กลองเคยใช้เป็นสถานที่ถ่ายละครเรื่อง สายโลหิต
พลากร สุวรรณรัฐ
พลากร สุวรรณรัฐ องคมนตรี ประธานกรรมการ บริษัท บริการเชื้อเพลิงการบินกรุงเทพ จำกัด (มหาชน) และ บริษัท อุบล ไบโอเอทานอล จำกัด (มหาชน) เกิดเมื่อ พ.ศ. 2491
ประวัติ
นาย พลากร สุวรรณรัฐ ได้รับพระราชทานยศ นายกองเอก ในวันที่ 2 กันยายน พ.ศ. 2534
นายพลากร สุวรรณรัฐ มีพี่น้องร่วมบิดามารดา ดังนี้
แบรอนิสแมรี เว็ตเซรา
แบรอนิสแมรี เว็ตเซรา (Baroness Mary Vetsera) (ชื่อเต็ม: แมรี อเล็กซานดรีน ฟรีอินน์ วอน เว็ตเซรา, Mary Alexandrine Freiin von Vetsera) เป็นนางสนม หรือชายาลับในอาร์คดยุครูดอล์ฟ มกุฎราชกุมารแห่งออสเตรีย-ฮังการี ซึ่งเป็นพระราชโอรสเพียงพระองค์เดียวในสมเด็จพระจักรพรรดิฟรานซ์ โจเซฟที่ 1 และสมเด็จพระจักรพรรดินีเอลิซาเบธแห่งออสเตรีย ความสัมพันธ์ของทั้งคู่ นำไปสู่เหตุการณ์โศกนาฏกรรมที่คฤหาสน์ล่าสัตว์มาเยอร์ลิง
แบรอนิสแมรี เกิดเมื่อวันที่ 19 มีนาคม พ.ศ. 2414 เป็นธิดาในบารอนอัลบิน เว็ตเซรา ทูตประจำกระทรวงการต่างประเทศของออสเตรีย และเฮเลน บัลทัสซี
แบรอนิสแมรี ได้สมัครงานเข้าไปทำงานถวายรับใช้มกุฎราชกุมารรูดอล์ฟ ณ พระตำหนักมาเยอร์ลิงที่ทรงซื้อไว้สำหรับสถานที่แปรพระราชฐานในฤดูกาลล่าสัตว์ ณ รัฐอัปเปอร์ออสเตรีย ประเทศออสเตรีย และในระหว่างการทำงานถวายรับใช้นั้น แมรีและมกุฎราชกุมารรูดอล์ฟแอบมีใจให้กัน จนในที่สุด ทั้ง 2 แอบมีความสัมพันธ์กัน จนทำให้แมรีกลายเป็นนางสนม เป็นภรรยาลับของอาร์คดยุครูดอล์ฟตั้งแต่บัดนั้นเป็นต้นมา
การตายอย่างลึกลับที่มาเยอร์ลิง
พระศพของมกุฎราชกุมารรูดอร์ฟ ถูกนำไปฝังไว้ที่วิหารฮับส์บูร์ก กรุงเวียนนา ส่วนศพของแมรีนั้น สมเด็จพระจักรพรรดิฟรานซ์ โจเซฟมีพระบัญชาให้นำไปฝังอย่างลับ ๆ ที่ วิหารใกล้พระตำหนัก เวลาต่อมามีพระบัญชาให้สร้างเป็นหลุมศพ เพื่อเป็นการให้เกียรติ
เมื่อเดือนกุมภาพันธ์ พ.ศ. 2535 ศพของแบรอนิสแมรี เว็ตเซราถูกขโมยหายไปจากสุสานในวิหารใกล้คฤหาสน์มาเยอร์ลิง ต่อมาตำรวจก็สามารถจับกุมผู้ขโมยศพได้ และผู้ต้องหายอมนำศพมาคืน แต่ตำรวจก็ไม่แน่ใจว่าจะเป็นศพของแบรอนิสแมรีหรือไม่ จึงให้สถาบันวิจัยวิทยาศาสตร์เวียนนาได้ทำการตรวจพิสูจน์ดู ปรากฏว่าเป็นศพของแบรอนิสแมรีจริง และได้พบว่า กะโหลกศีรษะของเธอไม่ได้มีรูที่ถูกกระสุนปืนของอาร์คดยุครูดอล์ฟ ก่อนที่จะทรงยิงพระองค์เอง ทำให้มีสันนิษฐานว่า ทั้ง 2 อาจถูกลอบสังหารโดยพวกหัวรุนแรง เมื่อทฤษฎีใหม่เริ่มขึ้น จึงได้มีการขออนุมัตินำพระศพของอาร์คดยุครูดอล์ฟมาทำการพิสูจน์ทางวิทยาศาสตร์ โดยหลังจากการพิสูจน์แล้ว ผลปรากฏว่า พระศพของพระองค์มีร่องรอยการต่อสู้ โดยจุดที่เด่นชัดคือ รูโหว่ในพระศพของพระองค์ แทนที่จะมีเพียงรูเดียวที่พระองค์ทรงใช้ปืนยิงพระองค์เอง แต่กลับมีถึง 6 รูด้วยกัน ซึ่งผลวิจัยทางวิทยาศาสตร์ออกมาว่าไม่ได้เป็นฝีมือของพระองค์เอง
ส่วนรายงานข้างต้นที่กล่าวว่า พระองค์ได้ทรงใช้ปืนส่วนพระองค์ยิงแบรอนิสเว็ตเซราเสียชีวิต ก่อนที่จะทรงยิงพระองค์เอง กลายเป็นทฤษฎีที่ไม่มีแหล่งอ้างอิง กล่าวคือไม่มีข้อเท็จจริงที่สามารถสนับสนุนรายงานนี้ได้ เหตุผลต่าง ๆ ที่สามารถเชื่อมโยงไปถึงการสิ้นพระชนม์นี้ได้ มีอยู่ 2 ทฤษฎีหลัก ๆ ด้วยกัน ที่อาจสามารถไขความกระจ่างได้ว่า ที่แท้จริงแล้ว พระองค์ทรงสิ้นพระชนม์อย่างไร ดังนี้
มันอาจจะยากเกินไปที่สมเด็จพระจักรพรรดิจะทรงรับได้ ที่พระราชโอรสเพียงพระองค์เดียวของพระองค์ ซึ่งเป็นถึงองค์รัชทายาทจะสามารถทำการฆาตกรรมหญิงสาว และจากนั้นก็ทรงปลิดพระชนม์ชีพตัวเอง ถ้ามีแหล่งสนับสนุนทฤษฎที่กล่าวถึงบุคคลที่ 3 เข้ามาลอบสังหาร ประเด็นนี้ก็อาจจะผ่านการสรุปในที่ประชุมได้ ดังนั้น จวบจนถึงปัจจุบันก็ยังไม่สามารถสรุปได้ว่า พระองค์และนางสนมถูกลอบปลงพระชนม์ หรือปลิดชีพตนเอง
ศพของแมรีได้ถูกนำกลับมาฝังในปีต่อมา ดังนั้น สาเหตุของโศกนาฏกรรมยังเป็นปริศนาจนถึงทุกวันนี้
การค้าภายในอุตสาหกรรมเดียวกัน
การค้าภายในอุตสาหกรรมเดียวกัน (Intra-industry trade) คือ การซื้อขายแลกเปลี่ยน,นำเข้าและส่งออกสินค้าประเภทเดียวกัน โดยสินค้านั้นอาจจะคล้ายคลึงกัน จนไปถึงระดับที่เหมือนกันทุกประการ เช่น รถยนต์ต่างยี่ห้อ,ผลส้มของแต่ละประเทศ จากข้อมูลและงานวิจัยเชิงประจักษ์หลายชิ้นงาน ได้ลงความเห็นว่า การค้าภายในอุตสาหกรรมเดียวกันเริ่มมีบทบาทมากขึ้นเรื่อยๆ ซึ่งเป็นข้อวิพากษ์ทฤษฎีเศรษฐศาสตร์แบบดั้งเดิม หลายแนวคิด
ชนิดของการค้าภายในอุตสาหกรรมเดียวกัน
เมื่อเทียบกันแล้ว ในปัจจุบันนั้น อัตราส่วนของ การค้าภายในอุตสาหกรรมเดียวกันแบบแนวดิ่ง นั้น มีแนวโน้มเพิ่มขึ้นเรื่อยๆ
ขบวนการพลังมหัศจรรย์ โอเรนเจอร์
ขบวนการพลังมหัศจรรย์ โอเรนเจอร์ เป็นละครโทรทัศน์โทคุซัทสึ จากละครชุดซูเปอร์เซ็นไตซีรีส์ ลำดับที่ 19 ออกอากาศครั้งแรกเมื่อวันที่ 3 มีนาคม พ.ศ. 2538 จนถึงวันที่ 23 กุมภาพันธ์ พ.ศ. 2539 มีจำนวนตอนทั้งหมด 48 ตอน
ภาพรวม
ขบวนการพลังมหัศจรรย์ โอเรนเจอร์ เป็นผลงานในช่วงครบรอบ 20 ปีของละครโทรทัศน์ชุดซูเปอร์เซ็นไต ซึ่งได้นับโกเรนเจอร์และแจ็คเกอร์ เข้ารวมกันเป็นซูเปอร์เซ็นไตซีรีส์อย่างเป็นทางการ ซึ่งเหตุผลมาจากการประกาศการออกอากาศว่า ครบรอบ 20 ปีของขบวนการสุดยอดศตวรรษ ซึ่งได้นับโกเรนเจอร์เข้ามาในผลงานหลักของซีรีส์และกลายเป็นจุดเปลี่ยนของซ๊รีส์นี้อีกด้วย
ธีมต้นแบบมาจากอารยธรรมโบราณ ส่วนยานรบมาจากสัตว์ นอกจากนี้โอเรนเจอร์ถูกใช้เป็นนักรบที่มีพลังพิเศษหรือพลังมหัศจรรย์ โดยหน้ากากของโอเรนเจอร์ทั้ง 5 (★■▼〓●) มีต้นแบบมาจากเซนเนอร์การ์ดหรือไพ่เอสเปอร์ ซึ่งทาเคชิ ซูซุกิโปรดิวเซอร์ได้กล่าวว่า พวกเขาเป็นตัวแทนของตัวเลข "5, 4, 3, 2, 1" ตามลำดับพลังมหัศจรรย์ไม่ใช้ตามหลักวิทยาศาสตร์
เนื้อเรื่องย่อ
จักรวรรดิจักรกล บารานอยด์ ได้ทำการบุกโจมตีโลก เมื่อ 600 ล้านปีก่อน แต่ ก็ยังมี มนุษย์ที่อาสัยพลังจาก สิ่งมหัศจรรย์จากอรยธรรมโบราณ ต่อสู้และชนะเหล่า บารานอยดืได้ เวลาผ่านไป มายังยุค ปัจจุบัน (ในหนังเป็นปี 1999 แต่ตัวหนังสร้างและฉายปี 1995) บารานยด์บุกมายังโลก โดยตั้งฐานทัพอยู่ที่ดวงจันทร์ เหล่ากองทัพ ทั้งหลายบนโลกจึงจัดตั้งกองกำลังป้องกันโลก ที่มีชื่อว่า United Airforce Overtech Hardware หรือ U.A.O.H.โดยมีพลเอก มิอุระ นัก ฟิสิกส์และโบราณคดี เป็นหัวหน้าหน่วย โดยอาศัยพลัง จากอารยธรรมโบราณ ที่หายสาปสูญไปเมื่อ 600 ล้านปีก่อน มาดัดแปลงเป็น อาวุธและชุด คอมแบทสูท ให้กับนักบินที่ มีฝีมือ เป็น โอเรนเจอร์ต่อสู้กับ บารานอยด์ ที่หมายจะทำลายโลก
ขบวนการพลังมหัศจรรย์ โอเรนเจอร์
กลุ่มขบวนการที่ได้รับพลังมาจาก อารยธรรมโบราณระหว่างประเทศโดยใช้เทคโนโลยีที่สูญหายจากชาวเมืองในยุคโบราณ ซึ่งตัวชุดจะมีสีแตกต่างรวมถึงหน้ากาก ด้านชุดยูนิฟอร์มจะเป็นชุดทหารสีน้ำเงิน ส่วนของผู้หญิงจะมีกระโปรงเข้ามา ด้านชุดส่วนอกลายสีแดงเป็นชุดของผู้ชายส่วนลายสีเหลืองเป็นชุดของผู้หญิง ซึ่งสมาชิกส่วนใหญ่มาจาก หน่วยประจำการกองบินพิเศษ U.A.O.H ( the United Air force OHranger) เป็นหน่วยงานพิเศษ ที่ก่อตั้งจากการรวบรวมเงินทุนจากทุกประเทศบนโลก นำมาจัดซื้อ และวิจัยยุทโธปกรณ์ต่างๆที่ทันสมัย เพื่อค้นคว้า วิจัย “สมการสุดยอดขุมพลัง” มวลสสารพลังงานที่มอบชีวิตต่างๆให้กับโลก ที่ถูกฝังไว้ใต้ฐานบัญชาการลึกลงไปนับพันเมตร
การออกอากาศ
ขบวนการพลังมหัศจรรย์ โอเรนเจอร์ ออกอากาศทุกวันศุกร์เวลา 17:30 น. - 17:55 น. ทางสถานีโทรทัศน์ทีวีอาซาฮิในประเทศญี่ปุ่น
ในประเทศไทย โอเรนเจอร์เคยออกอากาศทาง ช่อง 7 ในชื่อ ขบวนการ โอเรนเจอร์ เมื่อช่วงปี พ.ศ. 2542 ออกอากาศทุกวันอาทิตย์ เวลา 07.20 น. และเคยจำหน่ายรูปแบบวีดีโอและวีซีดี ซึ่งผลิตโดยบริษัท วิดีโอสแควร์ จำกัด และ บริษัท อีวีเอส เอ็นเตอร์เทนเมนท์ จำกัด
ชมรมบริการโลหิตและสังคมสงเคราะห์ จุฬาลงกรณ์มหาวิทยาลัย (ในพระบรมราชินูปถัมภ์)
ชมรมบริการโลหิตและสังคมสงเคราะห์ (ในพระบรมราชินูปถัมภ์)  หรือ ชมรมโลหิต เป็นชมรมในสังกัดฝ่ายพัฒน์ สโมสรนิสิตจุฬาลงกรณมหาวิทยาลัย ในปัจจุบัน ชมรมโลหิตเป็นการรวมตัวของกลุ่มนิสิตจุฬาลงกรณ์มหาวิทยาลัย รวมถึงนักเรียน นักศึกษาผู้มีความสนใจ เพื่อใช้เวลาว่างจากการเรียนไปกับการปฏิบัติกิจกรรมหลากหลายประเภท โดยมีจุดมุ่งหมายหลักคือการก่อประโยชน์ต่อสังคม ไม่ว่าจะเป็นการออกค่ายอาสาพัฒนาชนบท การรับบริจาคโลหิต การเยี่ยมเยียนเด็กผู้ด้อยโอกาสตามสถานสงเคราะห์ ฯ เป็นการเปิดโลกทัศน์แก่เหล่าหนุ่มสาว ให้เห็นสภาพสังคมที่หลากหลายนอกรั้วมหาวิทยาลัย และเปิดโอกาสให้เหล่านิสิตได้ร่วมแรงร่วมใจกันสร้างสรรค์ผลงาน ฝึกประสบการณ์ทำงาน การแสดงออกและการถ่ายทอด อันจะเป็นการบ่มเพาะเหล่าสมาชิกชมรมให้เป็นสมาชิกที่ตอบแทนสังคมได้ เมื่อพวกเขาจบการศึกษา
ประวัติ
เมื่อวันที่ 20 กันยายน พ.ศ. 2506 ได้เกิดการพิพาทกันระหว่างนิสิตคณะวิศวกรรมศาสตร์ 9 คนกับรองอธิการบดีฝ่ายปกครอง ทำให้นิสิตคณะวิศวะฯ 2 คน ถูกคัดชื่อออกจากทะเบียนมหาวิทยาลัย กลุ่มนิสิตคณะวิศวะดังกล่าวจึงถือโอกาสในวันดังกล่าว ที่พระบาทสมเด็จพระเจ้าอยู่หัวจะเสด็จพระราชดำเนินมายังจุฬาฯ มาดักรอรถยนต์พระที่นั่งบริเวณถนนพระราม 5 เพื่อทูลเกล้าถวายฎีกาแด่พระบาทสมเด็จพระเจ้าอยู่หัว ขอพระราชทานอภัยโทษ และด้วยพระบารมีปกเกล้าปกกระหม่อมก็ทำให้นิสิตกลุ่มนั้นได้กลับมาเป็นนิสิตจุฬาฯ ด้วยสำนึกในพระมหากรุณาธิคุณแห่งพระบาทสมเด็จพระเจ้าอยู่หัว ในช่วงเดือนพฤศจิกายนของปีเดียวกันนั้นเอง นิสิตคณะวิศวะฯ จำนวนมากจึงร่วมใจกันมาบริจาคโลหิตให้แก่ ศูนย์บริการโลหิต สภากาชาดไทย รวมไปถึงในปีต่อมานิสิตคณะวิศวะฯ ยังได้ร่วมกันจัดสัปดาห์แห่งการบริจาคเลือดขึ้น เพื่อเป็นการถวายพระพรแด่พระบาทสมเด็จพระเจ้าอยู่หัว โดยมีผู้มาบริจาคกว่า 800 คนเลยทีเดียว ในปีพ.ศ. 2508 ยังคงมีการจัดสัปดาห์แห่งการบริจาคเลือดขึ้นอีก โดยเริ่มมีการขยายงานออกเป็น 2 ครั้ง คือ ในวโรกาสวันเฉลิมพระชนมพรรษาสมเด็จพระนางเจ้าพระบรมราชินีนาถ และในวโรกาสวันเฉลิมพระชนมพรรษาพระบาทสมเด็จพระเจ้าอยู่หัว ซึ่งมีนิสิตบริจาคโลหิตในปีนั้นถึง 1629 คนด้วยกัน ต่อมาในปีการศึกษา 2509 ทางสโมสรนิสิต จุฬาฯ ได้เล็งเห็นความสำคัญ และผลงานที่นิสิตร่วมใจกันบริจาคโลหิต จึงได้อนุมัติจัดตั้ง “แผนกบริการโลหิต” ขึ้นมา จนกระทั่งในปี พ.ศ. 2511 ทางมหาวิทยาลัยได้มีการเปลี่ยนแปลงระเบียบต่างๆ มีการอนุมัติให้นิสิตสามารถดำเนินกิจกรรมอันเป็นสาธารณะได้ จึงมีการประกาศตั้งแผนกบริการโลหิตขึ้นเป็น “ชมรมบริการโลหิต” ขึ้น ในวันที่ 25 กรกฎาคม 2511 หลังจากก่อตั้งเป็นชมรมก็ได้มีการขยายงานในด้านสังคมสงเคราะห์เพิ่มขึ้นมา โดยมีการออกค่ายพัฒนาชนบท รวมถึงการไปช่วยเหลือผู้ด้อยโอกาสตามสถานสงเคราะห์ต่างๆ ชื่อของชมรมจึงยาวขึ้นเป็น “ชมรมบริการโลหิตและสังคมสงเคราะห์ในพระบรมราชินูปถัมภ์”
เอเชียนบีชเกมส์ 2008
เอเชียนบีชเกมส์ 2008 (2008 Asian Beach Games) เป็นการแข่งขันเอเชียนบีชเกมส์ ครั้งที่ 1 จัดขึ้นที่ บาหลี ประเทศอินโดนีเซีย ระหว่างวันที่ 18 - 26 ตุลาคม พ.ศ. 2551 โดยมีประเทศเข้าร่วม 42 ประเทศ และมีกีฬาแข่งขันทั้งหมด 19 ชนิด
สถานที่แข่งขัน
มี 5 สถานที่จัดการแข่งขัน
ประเทศที่เข้าร่วมการแข่งขัน
การแข่งขันครั้งนี้มีประเทศที่เข้าร่วมทั้งหมด 42 ประเทศ ประเทศอินโดนีเซียส่งนักกีฬาเข้าแข่งขันมากถึง 214 คนเป็นทีมที่ใหญ่ที่สุดในการแข่งขันครั้งนี้ โดยการแข่งขันครั้งนี้มีกีฬาทั้งหมด 19 ชนิด
จานเศษซาก
จานเศษซาก (debris disk) เป็นจานรอบดาวฤกษ์ที่ประกอบไปด้วยฝุ่นและเศษหินรอบ ๆ ดาวฤกษ์ ถูกพบทั้งในดาวฤกษ์อายุน้อยและดาวฤกษ์ที่กำลังอยู่ระหว่างวิวัฒนาการ และยังมีการค้นพบดาวนิวตรอนที่มีจานเศษซากล้อมรอบอยู่แล้ว สามารถมองได้ว่าจานเศษซากนั้นเป็นระยะต่อจากจานดาวเคราะห์ก่อนเกิดในกระบวนการก่อตัวของระบบดาวเคราะห์ หรือเป็นไปได้ที่จะเป็นเศษวัตถุที่เกิดจากการชนกันของวัตถุท้องฟ้าขนาดเล็ก
มีการค้นพบดาวฤกษ์จำนวนมากที่เชื่อว่าน่าจะมีจานเศษซากล้อมรอบอยู่ ดาวฤกษ์เหล่านั้นโดยปกติแล้วมักมีความสว่างเป็นพิเศษเมื่อมองในช่วงคลื่นอินฟราเรด และดูเหมือนว่าจะปล่อยรังสีออกมามากเกินคาด รังสีอินฟราเรดส่วนเกินเหล่านี้ทั้งหมดเกิดจากการที่พลังงานที่ปล่อยออกมาจากดาวฤกษ์ถูกดูดกลืนโดยจานที่อยู่รอบแล้วจึงแผ่ออกมาในรูปของรังสีอินฟราเรด
ในระบบดาวคู่ เมื่อดาวปฐมภูมิถูกบดบัง อาจสามารถสังเกตการณ์เห็นภาพบางส่วนของจานเศษซากได้
ประวัติศาสตร์การสังเกตการณ์
ในปี 1984 ได้มีการค้นพบจานเศษซากเป็นครั้งแรกรอบ ๆ ดาวเวกาโดยดาวเทียม IRAS โดยในตอนแรกเชื่อว่าจานที่พบนั้นเป็นจานดาวเคราะห์ก่อนเกิด และเชื่อว่าผลการณ์สังเกตการณ์ที่ผิดปกติที่พบภายในแผ่นจานหลังจากนั้นบ่งชี้ได้มีดาวเคราะห์เกิดขึ้นแล้ว แต่เนื่องจากไม่มีก๊าซอยู่ภายในจาน ตอนนี้จึงเชื่อว่าน่าจะเป็นเพียงแค่จานเศษซากเท่านั้น นอกจากนี้ยังพบเศษจานที่คล้ายกันในดาวโฟมัลฮอต และดาวเบตาขาตั้งภาพอีกด้วย
ในปี 1998 มีการค้นพบเศษจานบนดาว 55 ปู ซึ่งอยู่ใกล้เคียง ซึ่งในปัจจุบันก็เป็นที่ทราบแล้วว่าเป็นดาวที่มีระบบดาวเคราะห์อยู่ การรบกวนของจานเศษซากที่ล้อมรอบดาวเอปซิลอนแม่น้ำบ่งชี้ว่ามีดาวเคราะห์ที่โคจรรอบดาวฤกษ์อยู่ และยังทำให้เราสามารถทราบมวลและสมบัติวงโคจรของดาวได้
แหล่งกำเนิด
อนุภาคขนาดเล็กในจานเศษซากโดยทั่วไปมีขนาดประมาณ 1–100 ไมโครเมตร การแผ่รังสีจากดาวฤกษ์ใจกลางที่ร้อนจะค่อย ๆ ดึงดูดเม็ดฝุ่นเหล่านี้เข้ามาด้านในในลักษณะที่เป็นเกลียว เนื่องจากปรากฏการณ์พอยน์ติง–รอเบิร์ตสัน ดังนั้นแล้ว อายุขัยของจานเศษซากจึงอยู่ที่ประมาณ 10 ล้านปี หรือน้อยกว่านั้น ดังนั้นเพื่อรักษาการมีอยู่ของจานจำเป็นต้องมีกระบวนการบางอย่างที่ต่อเนื่องเพื่อเติมเต็มวัสดุในจาน ตัวอย่างเช่น การชนกันของเม็ดขนาดใหญ่ในจาน การชนกันสามารถทำให้อนุภาคขนาดใหญ่มีขนาดเล็กลง และยิ่งชนกันอย่างต่อเนื่องยิ่งสามารถทำให้อนุภาคมีขนาดเล็กลงไปอีก
เพื่อให้เกิดการชนกันในจานเศษ ต้องมีวัตถุขนาดใหญ่พอที่จะสร้างการรบกวนด้วยแรงโน้มถ่วงอยู่ในจานเพื่อสร้างความเร็วการชนที่เพียงพอ การรบกวนนี้อาจเกิดขึ้นได้จากดาวเคราะห์ในการระบบดาวเคราะห์ หรือจากดาวฤกษ์ทุติยภูมิในระบบดาวคู่
ทอรัส อัลเดบารัน
ทอรัส อัลเดบารัน ตัวละครจากการ์ตูนเรื่องเซนต์เซย่า เป็นโกลด์เซนต์ประจำราศีพฤษภ ผู้ดูแลปราสาทวัวทอง 1 ใน 12 ปราสาทแห่งแซงค์ทัวรี่
ผู้ดูแลปราสาทวัวทอง
เมื่อเพกาซัส เซย่า ดราก้อน ชิริว ซิกนัส เฮียวกะและอันโดรเมด้า ชุนเดินทางมาถึงปราสาทวัวทอง ในขณะนั้นโกลด์เซนต์อันเดบารันได้ยืนขวางอยู่ที่ปราสาท และเมื่อเซย่าโจมตีอัลเดบารันด้วยท่าเปกาซัสหมัดดาวตก นอกจากอัลเดบารันจะไม่เป็นอะไรแล้ว ยังสามารถสะท้อนพลังกลับมาและเล่นงานชิริว เฮียวงะ และชุนจนสลบไป อัลเดบารันต่อสู้กับเซย่าในขณะที่มือยังกอดอกอยู่ตลอดเวลา ไม่ว่าเซย่าจะโจมตีด้วยท่าอะไร อัลเดบารันก็สามารถรับมือได้ พร้อมทั้งโจมตีกลับด้วยเกรทฮอร์น
ในระหว่างที่เซย่ารู้สึกหมดเรี่ยวแรงและคิดวิธีที่จะตอบโต้อัลเดบารันนั้น เซย่าก็นึกถึงคำสอนของมารีน ซึ่งมีวิธีเดียวที่จะตอบโต้อัลเดบารันได้ นั่นคือ ทำให้หมัดของอัลเดบารันชักออกมา โดยเซย่าได้รวบรวมพลังและปลุกเซเว่นเซนส์ (Seventh sense) ขึ้น แล้วโจมตีอัลเดบารันด้วยท่าหมัดดาวตก ซึ่งสามารถเปลี่ยนเป็นบิ๊กแบง (Big bang) ได้ ทำให้อัลเดบารันต้องคลายมือที่กอดอกอยู่มารับการโจมตีของเซย่าในครั้งนี้ หลังจากนั้น เซย่าบอกว่าจะหักเขาทองของอัลเดบารัน ซึ่งถ้าเซย่าทำได้อัลเดบารันจะยอมแพ้
ศึกเทพเจ้าโปเซดอน
หลังจากศึก 12 ปราสาทพวกเซย่าได้รับบาดเจ็บสาหัสพักรักษาตัวอยู่ที่สถานพักฟื้นมูลนิธิแกรนด์ อัลเดบารันได้รับหน้าที่ให้ไปเชิญอาเทน่ากลับไปยังแซงค์ทัวรี่ และทำหน้าที่ดูแลพวกเซย่าในขณะกำลังพักฟื้น ในขณะนั้น ไซเรน โซเรนต์ 1 ใน 7 มารีนเนอร์แห่งโพไซดอน ได้เดินทางมายังสถานพักฟื้นเพื่อกำจัดเซนต์แห่งอาเทน่า อัลเดบารันได้ต่อสู้กับไซเรน แต่ก็พลาดท่าโดนไซเรนเล่นงานด้วยท่าเดดเอนไคลแมกซ์จนได้รับบาดเจ็บ โดยไซเรนได้เอาหน้ากากของทอรัสคร็อธกลับไปยังวิหารโปเซดอนเพื่อยืนยันว่าโกลด์เซนต์ไม่น่ากลัวอย่างที่คิดไว้ด้วย
สงครามศักดิ์สิทธิ์-เทพเจ้าฮาเดส
ณ ปราสาทวัวทองนั้น อัลเดบารันได้ถูกไอพิษมรณะของดีพ นีโอเบ แห่งกลุ่มดาวจิอัน สเป็กเตอร์ของฮาเดสโจมตีโดยไม่ทันตั้งตัว จนถึงแก่ความตาย หลังจากมูมาถึงปราสาทวัวทองนั้น ได้กลิ่นที่ติดอยู่บนชุดทอรัสคล็อธของอัลเดบารัน จึงสามารถป้องกันการโจมตีของอีฟได้ และได้กล่าวว่าการต่อสู้กับคนที่ตายไปแล้วนั้นไม่มีประโยชน์ เพราะก่อนที่จะตายนั้นอัลเดบารันได้สวนการโจมตีของดีพด้วยท่าเกรทฮอร์น ทำให้ดีฟตายโดยไม่รู้ตัว หลังจากนั้น อัลเดบารันปรากฏตัวอีกครั้ง ณ ยมโลก โดยได้ร่วมมือกับโกลด์เซนต์ทั้ง 11 คน ในการทำลายกำแพงวิปโยคเพื่อเปิดทางให้พวกเซย่า เดินทางไปยังอาริเชี่ยนเพื่อช่วยเหลืออาเทน่า
ท่าไม้ตาย
เกรต ฮอร์น (Great horn) เป็นท่าไม้ตายที่เวลาใช้จะยืนกอดอกและระเบิดพลังโจมตีออกไปอย่างรวดเร็ว ซึ่งเป็นท่าที่มีความรวดเร็วสูงสุดในเหล่าโกลด์เซนต์ มีลักษณะโจมตีเหมือนการวิ่งชนของวัวกระทิงทอง โดยการโจมตีในครั้งแรกนั้นจะเบาที่สุด และจะหนักขึ้นเรื่อย ๆ ในการโจมตีครั้งต่อไป
ไททันส์ โนวา (titan nova) เป็นท่าไม้ตายโดยใช้มือเดียวจับบริเวณพื้นดินและพลิกแผ่นดินขึ้นมา ซึ่งมีพลังทำลายมหาศาล และเปลืองพลังในการใช้มาก
แหล่งข้อมูลอื่น
pt:Anexo:Lista de Cavaleiros de Atena